《感寓》
唐代·权德舆

残雨倦欹枕，病中时序分。秋虫与秋叶，一夜隔窗闻。

虚室对摇与，晤言无与群。冥心试观化，世故如丝棼。

但看鸢戾天，岂见山出云。下里徒击节，朱弦秘南薰。

梧桐秀朝阳，上有威凤文。终待九成奏，来仪瑞吾君。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。